СЗО : Паспортите за имунитет срещу коронавируса могат да повишат заразатаОт организацията предупредиха , че се необходими още изследвания за недеждността на тестовете за антитела Понастоящем няма доказателства , че хората , които са се възстановили от Covid - 19 имат антитела и са имунизирани срещу болестта . Това обяви в събота Световната здравна организация ( СЗО ) , като отхвърли идеята за издаването на документи за имунитет срещу коронавируса . Няколко държави и бизнеси вече обявиха , че планират да използват „ паспорти на имунитет “ или „ безрискови сертификати “ , за да позволят на хората , които са се заразили и са се възстановили от вируса , да пътуват или да се върнат на работа , при условие , че са защитени от повторно заразяване . Но базираната в Женева СЗО предупреди на научен брифинг в събота , че са необходими повече изследвания , преди да се докаже , че подобни документи ще бъдат точни . Въпреки че проучванията показват , че хората , които са се възстановили от SARS - CoV - 2 , имат антитела , някои от тях „ имат много ниски нива на неутрализиращи антитела в кръвта си “ , посочиха от организацията . И отбелязаха , че към 24 април 2020 нито едно проучване не е оценило дали наличието на антитела срещу SARS - CoV - 2 дава имунитет срещу последваща инфекция от този вирус при хората . Тези документи се основават на лабораторни тестове , които откриват антитела срещу вируса , но в момента тези имунодиагностични тестове „ се нуждаят от допълнително валидиране , за да се определи тяхната точност и надеждност “ , посочиха още от СЗО . Към момента множество тестове за коронавирусни антитела все още се усъвършенстват и валидират . Те могат да покажат дали нечия имунна система се е сблъскала с вируса . Но тъй като никой не знае какво ниво на антитела , ако въобще има такова , осигурява защита срещу новия вирус , тестовете не могат да покажат дали човек е имунизиран срещу бъдеща инфекция . И никой не знае колко дълго може да има такъв имунитет . От СЗО предпредиха , че хората , които се смятат за имунизирани и имат такъв сертификат , могат да пренебрегнат съветите за опазване на общественото здраве и да повишат опасността от разпространение на заразата . Предупреждението идва , след като чилийските власти обявиха миналата седмица , че обмислят да използват „ паспорти за имунитета “ , за да освободят хората от блокиране . Ед Бастиан , изпълнителният директор на Delta Airlines , също излезе с идеята , че могат да се използват „ паспортите за имунитета “ , за да се уверят пътниците , че е безопасно да пътуват със самолет .